นำร่องผุดศูนย์เรียนรู้นวัตกรรมคนพิการทุกมิติ
นางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ (พก.) กระทรวงการพัฒนาสังคมและความมั่นคงของมนุษย์ (พม.) เปิดเผยว่า พก.เตรียมเปิดศูนย์เรียนรู้นวัตกรรมเทคโนโลยีสิ่งอำนวยความสะดวกสำหรับคนพิการ นำร่องบริเวณพื้นที่ พก.บ้านราชวิถี เพื่อเป็นศูนย์กลางจัดแสดงและถ่ายทอดผลงานวิจัย นวัตกรรม และเทคโนโลยีสิ่งอำนวยความสะดวกสำหรับคนพิการในทุกมิติ โดยได้รับเกียรติจากพล.อ.ฉัตรชัย สาริกัลยะ รองนายกรัฐมนตรี เป็นประธานเปิดศูนย์วันที่ 27 ธ.ค.นี้ ศูนย์ดังกล่าวแบ่งเป็น 5 โซนประกอบด้วย,1.ศูนย์บริการคนพิการแบบเบ็ดเสร็จ ณ จุดเดียว,2.โซนนวัตกรรมการเรียนรู้ด้านคนพิการ/แสดงข้อมูลผลงานวิจัย องค์ความรู้,3.โซนนวัตกรรมที่อยู่อาศัย/บ้านจำลองคนพิการ,4.โซนนวัตกรรมด้านอาชีพและผลิตภัณฑ์คนพิการและร้าน 60 พลัส เบเกอรี,และ 5.โซนนวัตกรรมออกแบบที่เป็นสากล และศูนย์ฝึกอบรม อนาคตจะขยายจัดตั้งพื้นที่อื่นเพิ่มขึ้น,อธิบดี พก.กล่าวด้วยว่า ศูนย์บริการคนพิการจังหวัด ซึ่งปัจจุบันมีอยู่ 75 จังหวัดซึ่งใช้พื้นที่พัฒนาสังคมและความมั่นคงของมนุษย์จังหวัด (พมจ.) ซึ่งอยู่ในศาลากลางจังหวัดดำเนินงาน ขณะนี้ พก.ได้จัดหาพื้นที่เพื่อจัดตั้งเป็นศูนย์ที่เป็นเอกเทศใน 15 จังหวัดนำร่อง ปี 2563 จะจัดสร้างเสร็จและให้บริการได้ อนาคตจะพัฒนาศูนย์บริการคนพิการจังหวัดเหล่านี้ให้เป็นศูนย์เรียนรู้นวัตกรรมฯ.
กรมส่งเสริมและพัฒนาคุณภาพชีวิตคนพิการเตรียมเปิดศูนย์เรียนรู้นวัตกรรมเทคโนโลยีสิ่งอำนวยความสะดวกสำหรับคนพิการ นำร่องบริเวณพื้นที่ พก.บ้านราชวิถี เพื่อเป็นศูนย์กลางจัดแสดงและถ่ายทอดผลงานวิจัย
กรมส่งเสริมและพัฒนาคุณภาพชีวิตคนพิการ,คนพิการ,ศูนย์เรียนรู้นวัตกรรมคนพิการ,ธนาภรณ์ พรมสุวรรณ,ศูนย์บริการคนพิการจังหวัด,ข่าวทั่วไป